stanford-oval/wikipedia huggingface dataset:
ICarly
פרקים > עונות 5 - 7

בסוף ינואר 2011, תוך כדי שמירנדה קוסגרוב מופיעה בסיבוב ההופעות שלה, "Dancing Crazy", בצפון אמריקה, סיפרה קוסגרוב לתקשורת שבקרוב תחזור להוליווד, להתחלת צילומי העונה החמישית של איי קרלי. ב-27 בינואר 2011, סיפרה ל"חדשות קליבלנד" שהם מתכוננים להתחיל לצלם את העונה הבאה, מיד לאחר שסבב הופעות שלה ייגמר ושהיא תסכים להמשיך לשחק את קרלי כל עוד אנשים אוהבים את הסדרה. ב-28 בינואר 2011, "חדשות רויטרס" גם דיווחו כי קוסגרוב מתכוננת להתחיל את הצילומים וב-3 בפברואר 2011 קוסגרוב סיפרה לעיתון מרכז העיר בשיחה על הסדרה ועל שאר השחקנים, שהיא מכירה את ג'נט מקארדי ואת ניית'ן קרס מאז שהיא הייתה קטנה, לכן היא לא יכולה כבר להמתין לחזור לסדרה, שהיא אוהבת מאוד לשחק באיי קרלי ושהסדרה היא כמו הבית שלה, רק רחוק מאוד מהבית שלה. קוסגרוב סיימה את סבב ההופעות שלה בתאריך 24 בפברואר 2011 וג'נט מקארדי סיימה את סבב ההופעות שלה בקניונים הנקרא "Genration Love" בתאריך 14 באפריל 2011. צוות השחקנים המלא נפגש בטקס נבחרי הילדים של ניקלודיאון, בשנת 2011. בטקס זה ג'רי טריינור הודיע שהצילומים יתחילו במאי.
ב-14 באפריל 2011 ניקלודיאון הודיעו שהעונה השישית תשודר ב-2012, כאשר פרקים נוספים מהעונה ישודרו במועד מאוחר יותר בשנה ויחשבו כעונה שביעית, כפי שנעשה בעונה השנייה של הסדרה, בה צולמו 45 פרקים והפרקים התחלקו ל־2 עונות שונות. עונה שש עלתה לשידור בחודש מרץ 2012, עם סכום כולל של 6 פרקים. בהמשך, לאחר ארבעה חודשים שהסדרה שודרה ממרץ ליוני, הספיישל "אמריקה בשוק" שודר כפרק לראשון לעונה השביעית, שסכום הפרקים בה הוא 9. הסדרה נגמרה ב-23 בנובמבר 2012 עם הפרק "iGoodbye".
בישראל, ניקלודיאון ביצעו את חלוקת העונות בצורה שונה, זאת אומרת- הם החשיבו את עונה 2 באורך של 45 פרקים (במקום לחלק אותם לשתי עונות). עונה 5 בישראל כוללת בתוכה גם את עונות 6 ו-7 מהסיבה ששתי עונות אלו קצרות מאוד, לכן בישראל מספר העונות הכולל של הסדרה הוא 5.
פרקים > שידורים

ניקלודיאון - משנת 2007 ועד היום.
טין ניק - משנת 2007 ועד היום.
הערוץ הראשון - משנת 2013 עד 2015.
אוסף הדיסקים

הערה: דיסקים אלו יצאו על ידי הפקת העונות.
| שם הדיסק | תאריך השחרור | מס' הדיסקים | הפרקים הנכללים | בונוסים נכללים |
| --- | --- | --- | --- | --- |
| איי קרלי: עונה 1, חלק 1 | 23 בספטמבר 2008 | 2 | 16, 1-12 | "Leave It All to Me" מאת מירנדה קוסגרוב |
| איי קרלי: עונה 1, חלק 2 | 21 באפריל 2009 | 2 | 25-17, 15-13 | מאחורי הסליים עם איי קרלי, מאחורי הקלעים, פיילוט הסדרה "טרו ג'קסון" |
| איי קרלי: עונה 2, חלק 1 | 18 באוגוסט 2009 | 2 | 26-38 | מאחורי הקלעים של "נוסעים ליפן" ומאחורי הקלעים של עונה 2 עם צוות השחקנים! |
| איי קרלי: אני נלחמת עם שלבי מרקס | 30 במרץ 2010 | 1 | "אני נלחמת בשלבי מרקס", "אני יוצאת עם ילד רע", "אני נראית כמו", "פרסי איי קרלי" | פיילוט הסדרה ביג טיים ראש |
| איי קרלי: הצלתי את חייך | 8 ביוני 2010 | 1 | "אני הצלתי את חייך", "אני פורשת", "אני חושבת שהם התנשקו", "תאומות", "עוברים דירה" | מאחורי הקלעים עם צוות איי קרלי, פעלול החלון ב"אני פורשת", פגשו את צ'אק, רגעי יום ההולדת האהובים ביותר, ברוכים הבאים לסירה שלי. |
| איי קרלי: מחופפים בחלל | 31 באוגוסט 2010 | 1 | "מחופפים בחלל", "תחרות יופי", "אני מרגיזה את גיבי", "אני מאמינה בביגפוט", "אני מסדרת כוכבת פופ", "אני לא אבטל את התוכנית" | פיילוט הסדרה ויקטוריוס |
| איי קרלי: עונה 2, חלק 2 | 4 בינואר 2011 | 2 | 39-52 | מאחורי הקלעים עם צוות השחקנים |
| איי קרלי: עונה 2, חלק 3 | 5 באפריל 2011 | 3 | 53-70 | פיילוט הסדרה כלב חשאי + "אני הצלתי את חייך" - הגרסה המורחבת |
| איי קרלי: אני 3> את האוסף של איי קרלי | 19 ביולי 2011 | 3 | "מחופפים בחלל", "אני הצלתי את חייך", "אני נלחמת עם שלבי מרקס" | פיילוט הסדרה ביג טיים ראש, מאחורי הקלעים עם צוות השחקנים של איי קרלי, פעלול החלון ב"אני פורשת", פגשו את צ'אק, רגעי יום ההולדת האהובים ביותר, ברוכים הבאים לסירה שלי, פיילוט הסדרה ויקטוריוס. |
| איי קרלי: העונה השלישית | 30 באוגוסט 2011 | 2 | 71-83 | סיור בחדרה המדהים של קרלי, פגשו את אמה של סאם, פגשו את אויבנו המושבעים |
| איי קרלי: העונה הרביעית | 10 ביולי 2012 | 2 | 84-94 | 5 פרקים של "How to Rock" |
מדיה נוספת > מוזיקה

קולומביה רקורדס וניקלודיאון רקורדס הוציאו פסקול לסדרה בשם "iCarly". פסקול זה כולל את שיר הפתיחה של הסדרה, ארבעה שירים מקוריים מאת מירנדה קוסגרוב, מספר רצועות מאת אמנים שהתארחו בתוכנית ודיאלוג של צוות השחקנים בתוכנית. הפסקול השני של הסדרה נקרא בשם "iSoundtrack" (בתרגום חופשי: איי פסקול) יצא ב-24 בינואר 2012.
מדיה נוספת > אתר

האתר iCarly.com במציאות כולל סרטוני קידום מכירות של השחקנים על הסט (בהתאמה לדמויותיהם), סרטונים ותכנים שצופי הסדרה שלחו להם, שירים, משחקים, בלוגים של הדמויות, תמונות מסט הצילום ותגובות מהצופים. למעשה, כל כתובת אתר שאי פעם צוינה בסדרה תוביל לאתר, לדוג': ToonJuice.com, Craigsmix.com, Nevelocity.com, GirlyCow.com, PillowMyHead.com, AggressiveParenting.com, SamPuckett.com, TheValerieShow.com, SendMeaSack.com, Beavecoon.org, NeverWatchiCarly.com, iSnarly.com, SprayYourChildren.com, WhatsWrongWithMyBody.com ועוד כתובות אתרים אחרות שצוינו במהלך הסדרה.
מדיה נוספת > משחקי מחשב

משחק המחשב iCarly: iDream in Toons יצא מאת ניקלודיאון ב"משחקיית ניק". ג'רי טריינור הוא השחקן היחיד מצוות השחקנים שדיבב את דמותו למשחק, שאר הדמויות במשחק דובבו על ידי הקלדת צלילים במקלדת.
ב-13 במאי 2009, ניקלודיאון הודיעו שהם הגיעו להסכמה עם Activision לייצר משחק מחשב של איי קרלי עבור Nintendo DS ועבור Wii. המשחק יצא ב-28 באוקטובר 2009. צוות השחקנים דובבו את קולם למשחק זה. משחק ההמשך למשחק זה, iCarly 2: iJoin The Click, יצא ב-16 בנובמבר 2010 עבור אותן הפלטפורמות.
ב-11 בינואר 2010, עמוד הפייסבוק הרשמי של איי קרלי הודיעו על השקת היישומון "Sam's Remote" (בתרגום חופשי: השלט של סאם) רק בשביל הפלטפורמות של אייפון ואייפוד טאצ'. יישומון זה מורכב משלטה של סאם, בו היא משתמשת בזמן צילום תוכנית הרשת כדי ליצור קולות רקע מצחיקים בעזרת לחיצת כפתור שונה בכל פעם. יישומון זה זמין להורדה בחנות המשחקים של אפל בעלות של 1.99$.
מדיה נוספת > סדרת המשך

שני פיילוטים שונים של שתי סדרות המשך שונות הוצעו לניקלודיאון.
הפיילוט הראשון הוא של סאם וקאט, שבו הוצע שג'נט מקארדי ואריאנה גרנדה מ"ויקטוריוס" ישחקו זו לצד זו ב"קומדיית חברות" את דמויותיהן, 'סאם פאקט' ו'קאט ולנטיין'. פיילוט זה הציע ששתיהן יהיו שותפות שיקימו עסק שמרטפות בביתן לפרנסתן. סאם וקאט היא ספין אוף של הסדרות "iCarly" וויקטוריוס. הסדרה מתרחשת מיד אחרי סיומה של iCarly, כשקארלי עברה לאיטליה. תוכנית זו נבחרה על ידי ניקלודיאון בתאריך 29 בנובמבר 2012 והושקה בתאריך 8 ביוני 2013. הסדרה בוטלה ב-13 ביולי 2014, כאשר הפרק האחרון ששודר, שודר ב-17 ביולי, שלושה ימים לאחר מכן.
הרעיון השני לספין-אוף כולל את נואה מונק משחק את דמותו 'גיבי קרלסון' בקומדיה הנקראת "גיבי". הפיילוט הציע שגיבי יעבוד במרכז בילוי כיועץ צמוד לארבעה תלמידי חטיבת ביניים שונים, אך הפיילוט נכשל והסדרה לא נבחרה.
הפקה מחודשת

הפקה מחודשת של הסדרה נמצאת בשלבי קדם-הפקה בפרמאונט פלוס. כוכבי סדרת המקור - מירנדה קוסגרוב, ג'רי טריינור ונייתן קרס צפויים לחזור על תפקידם.
ביקורות > דירוגי הטלוויזיה בארצות הברית

פרק הפיילוט שודר לראשונה בניקלודיאון ב-8 בספטמבר 2007, עם קהל צופים הכולל 4.1 מיליון צופים. באותו היום שודר הפרק השני לסדרה, "אני רוצה יותר צופים" עם קהל של 3.9 מיליון צופים. הפרק הנצפה ביותר של הסדרה הוא "אני הצלתי את חייך" ששודר ב-18 בינואר 2010 עם קהל של 11.2 מיליון צופים והוא בנוסף השידור הכי נצפה אי פעם בהיסטוריה של ניקלודיאון. ב-9 ביוני 2012 שודר הפרק האחרון של העונה השישית. פרק זה קיבל את מספר הצופים בהשקה הנמוך ביותר בהיסטוריה של איי קרלי, עם רק 2.4 מיליון צופים.
| עונה | השקת העונה | סיום העונה | מספר הפרקים | צופים (במיליונים) | הפרק הנצפה ביותר לעונה> שם הפרק | הפרק הנצפה ביותר לעונה> צופים (במיליונים) |
| --- | --- | --- | --- | --- | --- | --- |
| עונה 1 | 8 בספטמבר 2007 | 25 ביולי 2008 | 25 | לא זמין | לא זמין | לא זמין |
| עונה 2 | 27 בספטמבר 2008 | 8 באוגוסט 2009 | 25 | 4.97 | "אני נלחמת עם שלבי מרקס" | 7.9 |
| עונה 3 | 12 בספטמבר 2009 | 26 ביוני 2010 | 20 | 5.57 | "אני הצלתי את חייך" | 11.2 |
| עונה 4 | 30 ביולי 2010 | 11 ביוני 2011 | 13 | 6.07 | "אלוהים אדירים" | 8.8 |
| עונה 5 | 13 באוגוסט 2011 | 21 בינואר 2012 | 11 | 4.35 | "איבדתי את השפיות" | 5.5 |
| עונה 6 | 24 במרץ 2012 | 9 ביוני 2012 | 6 | 3.02 | "וואן דירקשיין" | 3.9 |
| עונה 7 | 6 באוקטובר 2012 | 23 בנובמבר 2012 | 9 | 3.87 | "להתראות" | 6.4 |
שידורים

הסדרה עלתה לאוויר באופן עולמי בניקלודיאון. בקנדה היא הושקה ב-8 באוקטובר 2007 בערוץ YTV וב-3 בנובמבר 2009 היא הושקה בערוץ המקורי של הסדרה כאשר שידוריה הסתיימו ב-1 בדצמבר 2012. באוסטרליה ובניו זילנד היא הושקה ב-29 באוקטובר 2007 ונגמרה ב-13 באפריל 2013. בבריטניה ובאירלנד הסדרה הושקה ב-8 במאי 2008 ונגמרה ב-5 באפריל 2013. בפקיסטן היא הושקה ב-11 במרץ 2011 ובהודו היא הושקה ב-TeenNick ב-23 בינואר 2013.
בישראל הסדרה שודרה לראשונה בניקלודיאון ב-7 ביולי 2008.
ראו גם

סאם וקאט
ויקטוריוס
דן שניידר
הערות שוליים

↑  Joe Otterson, Joe Otterson, ‘iCarly’ Revival Set at Paramount Plus With Original Cast Members Returning, Variety, ‏2020-12-09 (באנגלית אמריקאית)
↑  עידו ישעיהו‏, "למה נשים רוצחות", "לופן", "הטובות לקרב", "לוקי": מדריך סדרות יוני 2021, באתר וואלה, 30 במאי 2021
↑  iCarly.com
1 2  Joe Otterson, Joe Otterson, ‘iCarly’ Revival Set at Paramount Plus With Original Cast Members Returning, Variety, ‏2020-12-09 (באנגלית אמריקאית)
| --- | --- |
בקרת זהויות :  GND: 7713662-7  LCCN: no2008102408  VIAF: 180918714   WorldCat (עם VIAF): 180918714
קורס משתחררים

לוגו הקורס
קורס משתחררים הוא קורס בן שבוע הכולל סדנאות הכנה הנערך במסגרת צה"ל לחיילים לקראת סוף שרותם הצבאי בכדי להעניק ידע וכלים לקראת שחרור מצה"ל היא מעבר קל מהמסגרת הצבאית לחיים האזרחיים. זהו קורס ממושך ונרחב יותר ביחס לכנס המשתחררים הפתוח לכלל החיילים.
רקע

בעקבות החלת גיוס חובה בישראל מתוקף חוק שירות ביטחון צעירים רבים יוצאים למסגרת צבאית, השונה מהותית מהחיים האזרחיים, במיוחד בכל הקשור לחיילים המשרתים בתפקידים קרביים. השינוי בין המשמעת הצבאית הנוקשה ומתן הפקודות להן יש לציית ללא ברירה מנוגד לחופש המאפיין את החיים האזרחיים. חובות מסוימים המוטלים על אזרחים, כגון ביטוח לאומי ושאר מיסים, גם הם אינם חלק מעולמם של החיילים בעת השירות הצבאי.
לצורך התאמת המשתחררים מהמסגרת הצבאית לחיים האזרחיים ולנטילת האחריות והחובות המוטלים עליהם נפתח קורס המשתחררים.
מסגרת הקורס

הקורס פועל משנת 2008 והוא נערך במשך 5 ימים בימים א'-ה' במסגרת יחידה פתוחה. בשנותיו הראשונות הועבר הקורס במכללת רמת גן בשיתוף עם תפנית - בית הספר למנהלים של האוניברסיטה הפתוחה.
הקורס נערך במסגרת אזרחית אולם החיילם מחויבים להגיע על מדים. תוכני הקורס מועברים בחלקם מסגרת הרצאות כלל קורסיות וחלקם בצוותים של כ-20 חיילים בהנחיית מדריכים אזרחיים.
זהו קורס ממושך ונרחב יותר ביחס לכנס המשתחררים הפתוח לכלל החיילים. ההדרכות בקורס נערכות ללוחמים, לחיילים בודדים, לתושבי הפריפריה ולאוכלוסיות ייחודיות בלבד.
הזימון לקורס נשלח לשלישות ביחידת החייל מעט לפני תום השירות.
תוכני הקורס

מבנה הקורס משתנה עם הזמן בהתאם להתרחשויות שונות. תוכנית הלימודים כוללת הדרכה והסברה על המעבר משפת הדיבור הצבאית לשפת הדיבור היומיומית באזרחות, עיבוד תוכני השירות והזכויות והחובות כאזרח בישראל.
תוכנית הלימוד של הקורס המרכזי היא כדלקמן:
יום א' - התכנסות ורישום, הצגת תוכנית הסדנא, הרצאה בנושא מעבר מהעולם המוכר לעולם המחר - מחאקי לג'ינס, הכרות בצוותים ותאום ציפיות. הפרידה מצה"ל - חוויות משמעותיות מהשירות הצבאי. המעבר לאזרחות, ארבעת מעגלי השינוי - לימודים, מגורים, טיולים, עבודה.
יום ב' - הרצאה על זכויות החייל המשוחרר - היחידה להכוונת חיילים משוחררים במשרד הביטחון. עקרונות לכתיבת קורות חיים.
יום ג' - הרצאה על לימודים, מכינות קדם אקדמאיות, ואוניברסיטאות. היכן ללמוד, כיצד להרשם והבדלים בין המוסדות השונים. רושם ראשוני ושיווק עצמי.
יום ד' - הכנה לראיון עבודה באמצעות תרגול. השחרור מהצבא כצומת מרכזי לקבלת החלטות מרכזיות בחיים.
יום ה' - התמקדות בשימוש בסמים בטיול אחרי צבא והקרנת הסרט "אבודים בהודו".
תוכניות דומות

עם השנים התפתחו מספר תוכניות רב הכולל תכנים שונים בהיקף זמן קצר וממוקד יותר.
עמותת מומנטום למשתחררים מפעילה מערך סדנאות למשתחררים לוחמים בת יומיים המתקיימת ביחידות החיילים המשוחררים ומועברות בידי מנחים אזרחיים של העמותה. הסדנה כוללת כלים פרקטיים כגון פיתוח מיומנויות חשיבה, מיומנויות למידה כהתנהלות כלכלית נכונה, תכנון עתיד תעסוקתי ואישי וקבלת החלטות. בסדנה עוסקים גם בכתיבת קורות חיים והכנה לראיונות עבודה.
בצה"ל ישנן תוכניות רבות המחולקות לפי אוכלוסיית יעד בהן קורסים ייעודים לתושבי הפריפריה, משוחררי צבא קבע, לוחמי חוד ותוכניות הכשרה לקראת הכניסה לעולם ההייטק.
ראו גם

כנס משתחררים
רכבי צ'אנגן

| --- | --- |


 נתונים כלליים
 תקופת הפעילות:  1862–הווה (כ־163 שנים)
 חברת אם:  China South Industries Group 
 חברות בנות:  Changan Suzuki  Oshan  Changhe  Avatr Technology  Hafei Motor Co. 
 מיקום המטה:  צ'ונגצ'ינג, סין
 קואורדינטות:  29°34′24″N 106°32′54″E﻿ / ﻿29.573231°N 106.548331°E﻿ / 29.573231; 106.548331 
 ענפי תעשייה:  תעשיית הרכב
 מוצרים עיקריים:  כלי רכב, כלי רכב חשמליים
  
 
 he
 
רכבי צ'אנגן (שם מלא באנגלית: Chang'an Automobile (Group) Co., Ltd.) היא אחת מ-4 יצרני הרכב הגדולים והוותיקים בסין ובסיסה בגואנגג'ואו. בשנת 2016 החברה יצרה 3 מיליון כלי רכב, מהם 1.4 מיליון נמכרו בסין. החברה נמצאת בבעלות ממשלתית.
החברה נוסדה בשנת 1862 בשנחאי כמפעל לייצור ציוד צבאי. בשנת 1937 המפעל עבר לצ'ונגצ'ינג. בשנת 1959 נבנה רכב ראשון מתוצרת החברה. במהשך החל ייצור תוך שימוש בידע שנרכש מסוזוקי.
בשנת 2009 נרכשו יצרני רכב קטנים לרבות Hafei, יצרנית של Hafei Ruiyi. בשנת 2015 הוכרז שמפעל מפסיק לייצר דגמים קיימים ויועבר לייצור מכוניות מדגם פורד.
בשנת 2012 דווח שכ-72% מהייצור מהווה מכוניות נוסעים. בנובמבר 2012 נוסדו חברות בת Changan Ford ו-Changan Mazda.
בשנת 2017 צ'אנגן הכריזה שלקראת 2025 היא תעבור לייצור מכוניות חשמליות בלבד.
גלריה

Chang'an Ben Ben (BenBen E-Star)
Changan Alsvin V3
Chang'an Eado DT (Alsvin V7 facelift)
Chang'an Eado
Chang'an Eado XT
Chang'an Eado Plus (Eado facelift)
Chang'an Linmax
Chang'an Raeton
Changan Raeton CC
Changan UNI-T
Changan UNI-K
Chang'an CS15
Chang'an CS35
Changan CX30
Chang'an CS55
צ'אנגן CS85
אואשנג A600
Chang'an CS75 Plus
Chang'an CS85 Coupe
Chang'an CS95
קורס DevOps

סיכת קורס DevOps
קורס DevOps, אשר בעבר נקרא "קורס ניהול תשתיות מערכות מידע" (בראשי תיבות: נתמ"מ), "קורס נתמ"מ בענן" או "קורס הפעלת מערכות מחשב", הוא המסלול העיקרי בצה"ל להכשרת אנשי סיסטם ו-IT. מקצוע זה שייך לתחום טכנולוגיית המידע.
המוסד הצבאי המסמיך את אנשי ה־DevOps בצה"ל הוא בית הספר למקצועות המחשב (בראשי תיבות: בסמ"ח), אשר היה כפוף בעבר ליחידת ממר"ם ומאז כפוף ליחידת מצפ"ן, שתחת לוט"ם.
נכון לשנת 2022, הקורס נמשך ארבעה וחצי חודשים (19 שבועות).
מטרת התפקיד

מפתחי DevOps הם החיילים האמונים על אחזקת השרתים ומערכות המידע שבשימוש בצה"ל, תוך פתרון תקלות ושיפור הביצועים של המערכות.
מטרת מפתחי ה-DevOps היא להביא את מערכות המחשב של צה"ל לרמות זמינות, שרידות וביצועים גבוהות ככל האפשר, תוך ניצול מרבי של המשאבים הקיימים בצבא. בשביל להגיע למטרות אלו על המפתח DevOps לנטר בכל רגע נתון את המערכות ולמצוא כמה שיותר תקלות, שגיאות, פעילות חשודה (שאולי מעידה על אירוע סייבר). פתרון התקלות במהירות או מניעתן עוד לפני שהן בכלל קורות (פרואקטיביות). כמו כן על המפתח DevOps לשאוף להגיע לרמת אוטומציה גבוהה ככל האפשר על ידי כתיבת סקריפטים שיקלו על עבודתו ויחסכו זמן חשוב.
אופי המקצוע הצבאי הנרכש בקורס

כל בוגר קורס DevOps נדרש לחתימה של שנת שירות קבע, כתנאי כניסה מקדים. במסגרת שירותו הצבאי, כל מפתח DevOps צפוי לעבור קורסים מקצועיים נוספים אשר חלקם נערכים במסגרת אזרחית.
אנשי ה־DevOps משובצים בצוותי תשתית ו-Devops ביחידות הטכנולוגיות של צה"ל. תפקידם הוא לתחזק, לנטר ולתמוך בסביבות עבודה מרובות פלטפורמות, במאגרי מידע ובמסדי נתונים. הם פותרים תקלות מחשוב של משתמשים, תוך כדי עמידה בדרישות זמינות, שרידות, אבטחת מידע ואמינות. צורת הלמידה ביחידות בהן שובצו, תהיה לרוב למידה עצמית מספרות מקצועית, בקורסים וכן מחונכים ותיקים יותר בצוות.
הקורס והשירות מקנים ניסיון בתחום ה-DevOps. בקורס נלמדות טכנולוגיות רבות בהן נעשה שימוש גם בצבא וגם באזרחות.
מלש"בים (מיועדים לשירות ביטחון) מאותרים לקורס בדרך כלל על ידי בסמ"ח ומקבלים זימונים לסדרה של מבחני מיון. אלו כוללים בעיקר בניית אלגוריתמים, מבחני אנלוגיות ומבחנים באנגלית.
התנהלות הקורס

במהלך הקורס, רוכשים החניכים ידע בנושאים שונים:
חומרה - ידע בסיסי של רכיביו הפיזיים של המחשב ועקרונות פעילותם.
Office - הקניית יכולות כתיבה ועריכה מתקדמות בתוכנות ה-Office.
מערכות הפעלה - תפעול מלא של מערכות הפעלה מסוג Windows ו-Linux.
Windows Server
תקשורת מחשבים
Active Directory - חבילת כלי שירות שפותחה על ידי מיקרוסופט לניהול רשתות בארגונים.
Windows PowerShell (לימוד שפת הסקריפטים PowerShell לאוטומציה של תהליכים).
לינוקס
מסד נתונים - מסדי נתונים מסוג SQL ו-NoSQL.
לינוקס אינטרנלס - הכרה מתקדמת של מערכת ההפעלה לינוקס, רכיביה ואיך היא פועלת.
תכנות בשפת פייתון.
אבטחת מערכות מידע
וירטואליזציה
מחשוב ענן
Storage
Disaster Recovery
web
CI/CD
Containers
Monitoring
הקורס מחולק לשלבים המכונים מדרגות, ובסיום כל מדרגה נמדדות יכולות החניכים והישגיהם.
לחניכים המתגוררים הרחק מהבסיס ניתנת האפשרות לשהות באכסניה לאחר שעות הלימוד, מאחר שהלימודים מסתיימים בשעות מאוחרות מדי לנסיעה חזרה הביתה.
שיבוץ לאחר סיום הקורס

לאחר סיום הקורס וקבלת סיכת קורס DevOps, בוגרי הקורס משתבצים ליחידות בכלל צה"ל, הדורשות מפתחי DevOps:
בסמ"ח – לחניכים שהצטיינו ביכולות מקצועיות ואישיות במהלך הקורס תינתן האפשרות להישאר בבסמ"ח לאחר הקורס, על מנת להדריך ולפקד על הקורסים הבאים.
אגף התקשוב – משובצים לאחת ממחלקות יחידת לוטם, בעיקר ליחידת ממר"ם, אך גם ליחידת מצפ"ן, יחידת שחר ולעיתים לטופז שבמצו"ב.
חיל האוויר – משובצים ליחידת אופק.
אגף המודיעין – משובצים לאחת מהיחידות הטכנולוגיות באגף (כגון יחידת 8200, יחידת 81 ומערך ספיר).
חיל הים – משובצים ליחידת מפת"ח.
סיכת קורס DevOps

באפריל 2008 הושקה לראשונה סיכת קורס DevOps (לשעבר נתמ"מ) וחולקה לכלל בוגרי הקורס בצה"ל באירוע מיוחד שנערך בבית הספר למקצועות המחשב. מאז מקבל את הסיכה כל בוגר קורס DevOps בטקס הסיום של הקורס.
סמל הסיכה (שורש ריבועי בתוך סמל של סרט מגנטי) מבוסס על הסמל שהיה מזוהה עם אנשי התשתיות הראשונים בצה"ל, בשילוב עם אלמנטים מודרניים כמו הצבעים, המסמלים את צבעי הזרועות, וסמל המחשב.
סיכת קורס תכנות שאבה אף היא השראה מאותו סמל מקורי, אלא שבסיכת התכנות הוחלף מיקומו של השורש והוצא מחוץ לסרט המגנטי.
הערות שוליים

↑   הכירו את תפקיד מפתחי הדבאופס, באתר צה"ל, 14 בינואר 2021
קונאן (סדרת טלוויזיה, 1997)

| --- | --- |
 מבוסס על:  קונאן הברברי 
 סוגה:  סדרת טלוויזיה פנטזיה 
 יוצרים:  מקס א' קלר
 שחקנים:  ראלף מולר   דני וודבורן   ג'רמי קמפ   רוברט מקריי
 ארץ מקור:  ארצות הברית ארצות הברית
 שפות:  אנגלית 
 מספר עונות:  1
 מספר פרקים:  22
 הפקה
 מוזיקה:  רוקסן סימן 
 אורך פרק:  43 דקות
 שידור
 רשת שידור:  USA
 תקופת שידור מקורית:  22 בספטמבר 1997 – 25 במאי 1998
 קישורים חיצוניים
 דף התוכנית ב-IMDb
 
קונאן (באנגלית:  Conan the Adventurer) הייתה סדרת הרפתקאות טלוויזיה אמריקאית שבועית בשידור חי באורך שעה. היא הופקה על ידי מקס א' קלר ומיצ'לין קלר בשנים 1997 עד 1998, על בסיס דמותו של קונאן הברברי. תוכנית הטלוויזיה עלתה לראשונה ב-22 בספטמבר 1997. הסדרה התפשטה לכ-150 מדינות בעולם.
את תפקידו של קונאן מילא ראלף מולר, פעמיים מר יוניברס, יליד גרמניה, וחברו של ארנולד שוורצנגר.
התסריט לפיילוט נכתב על ידי סטיב הייז, ראש פיתוח הפרויקטים של הסדרה. העלילה חרגה ממהות הדמות של קונאן, כמו זו של קונאן שתוארה קודם לכן בסרטי שנות השמונים ובסדרות הקומיקס של מארוול קומיקס, מכיוון שהעיבוד הזה היה שליו יותר ומיועד לכל קבוצות הגיל.
הערות שוליים

↑  10 best shows like Conan the Adventurer (1997), movieslist.best (באנגלית)
↑  Ralf Moeller - Rotten Tomatoes, www.rottentomatoes.com (באנגלית)
פיניאס ופרב: המשימה

| פרק מ"פיניאס ופרב" |
| --- | --- |

הלוגו של הספיישל בעברית
 מספר פרק:  11-12
 מספר עונה:  4
 קוד הפקה:  411-412
 תאריך שידור מקורי:  16 באוגוסט 2013 (ערוץ דיסני) 25 באוגוסט 2013 (דיסני XD)
 אורך:  כ-46 דקות
 שפה:  אנגלית (הסדרה דובבה לשפות נוספות, ביניהן עברית)
 תסריט:  דני וטרי ג'ים ברנשטיין מרטין אולסון סקוט פיטרסון
 בימוי:  סו פרוטו ורוברט יוז
 כוכבים אורחים:  צ'י מקברייד טרוויס וילינגהם אדריאן פסדר דרייק בל פרד טטצ'יורה ליאם אובראיין צ'ארלי אדלר דני טרחו פיטר סטורמר סטן לי
 דף הפרק ב-IMDb
פיניאס ופרב: המשימה (באנגלית: Phineas and Ferb: Mission Marvel) הוא פרק קרוסאובר מהסדרה "פיניאס ופרב", שבו מופיעים דמויות מ"מארוול". זה הפרק ה-11-12 בעונה הרביעית וה-111–112 ששודר בסך הכול בסדרה. הפרק שודר לראשונה ב-16 באוגוסט 2013 בערוץ דיסני וב-25 באוגוסט בערוץ דיסני XD. בישראל הפרק שודר באותה השנה.
תקציר

פיניאס, פרב וחבריהם גורמים בטעות לקרן במכשיר של ד"ר דופנשמירץ לקחת את כוחותיהם של גיבורי העל האהובים עלינו, מה שמאפשר לנבלים לברוח. הם מנסים להחזיר לגיבורים את כוחותיהם בזמן שהנבלים זוממים להשתלט על העולם.
מדבבים

הדיבוב העברי בוים על ידי אפרת קרצמן והופק על ידי אסנת סדן וגלי נשר.
| שם הדמות | מדבב/ת במקור | מדבב/ת בעברית |
| --- | --- | --- |
| פיניאס | וינסנט מרטלה | הדר שחף-מעיין |
| פרב | תומאס סאנגסטר | גיא רושיניאק |
| בלג'יט | מאוליק פאנצ'ולי | גיא רושיניאק |
| האלקג'יט | מאוליק פאנצ'ולי | גיא רושיניאק |
| קנדיס | אשלי טיסדייל | רונה בקרמן |
| איזבלה | אליסון סטונר | יעל טל |
| ביופורד | בובי גיילור | גילן שחף |
| לינדה פלין | קרולינה ראה | יעל בן ארי |
| לורנס פלין | ריצ'רד או'בריאן | מולי שולמן |
| אירווינג | ג'ק מקברייר | מולי שולמן |
| ת'ור | טרוויס וילינגהם | מולי שולמן |
| איירון מן | אדריאן פסדר | לירון לב |
| ספיידרמן | דרייק בל | יהונתן מגון |
| ניק פיורי | צ'י מקברייד | אלי לולאי |
| רד סקאל | ליאם אובראיין | אלדד פריבס |
| גורדון | ג'ף מארש | אלדד פריבס |
| מייג'ור מונוגרם | ג'ף מארש | יורם יוספסברג |
| נורם | ג'ון וינר | יורם יוספסברג |
| סטן לי | סטן לי | יורם יוספסברג |
| קארל | טיילר אלכסנדר מאן | גלעד קלטר |
| היינץ דופנשמירץ | דן פוונמיר | גלעד קלטר |
| ויני | דן פוונמיר | גלעד קלטר |
| מודוק | צ'ארלי אדלר | ערן מור |
| המצליף | לא ידוע | צביקה פורמן |
| ונום | דני טרחו | שחר ישי |
| מוזיקה | מוזיקה | לירון לב (שירה) |
| מוזיקה | מוזיקה | אפרת קרצמן (ניהול מוזיקלי) |
רקע

ב-2009, חברת וולט דיסני רכשה את "מארוול אנטרטיינמנט". זו הייתה חציית גבולות אנימטיבית הראשונה בין דיסני ומארוול. "כולם התלהבו בגלל השותפות שלנו עם מארוול – קודם עם השקת חבילת היקום הקולנועי של מארוול בדיסני XD, ועכשיו עם התחלת ההפקה של הספיישל המיוחד של פיניאס ופרב עם מארוול.
הפקה

הפרק הוכרז באופן רשמי בקומיק-קון. "פיניאס ופרב: המשימה" הוא ספיישל מיוחד ומרגש לכל מעריצי מארוול ודיסני. להביא יחד את העולמות של פיניאוס ופרב ואת הנוקמים של מארוול זה כיף גדול למעריצי שני המותגים", אמר דן באקלי, מו"ל ונשיא תחום ההדפסה, האנימציה והדיגיטל, מרוול וורלדווייד, בע"מ. "זו הזדמנות מרגשת לשני המותגים לנצל אחד את השני בדרך שעשויה לחרוג מהספיישל הזה. מעריצים בכל הגילאים עומדים לקבל משהו מיוחד מאוד!"
יוצרי פיניאס ופרב, ג'ף "סוואמפי" מארש ודן פובנמיר, עבדו צמוד לסופרי מארוול כדי להתאים את הדמויות כך שיעבדו יחד. בהתחלה הייתה להם סצנה שבה איירון מן משתמש בפטיש של ת'ור. כותבי מארוול לא אישרו זאת, והכריחו את מארש ופובנמיר לבנות מחדש את כל הסצנה הזו.
ב-6 ביוני 2013, "USA Today" שחררה את הטריילר המלא הראשון לספיישל. ב-7 ביולי 2013, במהלך פרק של "האוונג'רס: צוות גיבורי העל האיחוד" ששודר בדיסני XD היה הצצה קטנטנה של 90 שניות מהספיישל. ב-12 באוגוסט 2013, משתמשים של אפליקציית "Disney Now" קיבלו הזדמנות לצפות בספיישל לפני שידור הבכורה שלו בטלוויזיה.
ביקורות > דירוג

"פיניאס ופרב: המשימה" צבר 3.8 מיליון צופים, דירוג השיא של הסדרה בשישה חודשים. הוא דורג כפרק מספר אחד בליל השידורים בין הדמוגרפיות הצעירות הגדולות, והיה הפרק מספר אחד בכבלים מבחינת חלק מהצופים. בבריטניה הוא זכה ל-234,000 צופים כאשר שודר לראשונה ב-12 בספטמבר 2013.
שידור

הספיישל שודר לראשונה בארצות הברית בערוץ דיסני ב-16 באוגוסט 2013 ובדיסני XD ב-25 באוגוסט 2013. בקנדה הוא שודר ב-16 באוגוסט 2013 בערוץ המשפחה וב-18 באוגוסט 2013 בדיסני XD. בהודו הוא שודר ב-17 באוגוסט 2013 בערוץ דיסני ובממלכה המאוחדת ובאירלנד ב-12 בספטמבר 2013 בדיסני XD. הספיישל שודר באוסטרליה ב-10 באפריל 2014 בדיסני XD.
פאוור ריינג'רס סיבובים לדקה

| --- | --- |

 מבוסס על:  Engine Sentai Go-onger 
 סוגה:  פעולה/הרפתקאות, מדע בדיוני, פנטזיה פוסט אפוקליפטי
 ארץ מקור:  ארצות הברית
 שפות:  אנגלית 
 מקום התרחשות:  ניו זילנד 
 מספר עונות:  1 (עונה בפני עצמה)
 מספר פרקים:  32
 הפקה
 הפצה:  הסברו, Disney–ABC Domestic Television, נטפליקס, Buena Vista International Television 
 טכניקת צילום:  מצלמה יחידה 
 אורך פרק:  22 דקות, ללא פרסומות
 שידור
 רשת שידור:  ABC ABC Family
 רשת שידור בישראל:  HOT V.O.D ערוץ ZOOM
 תקופת שידור מקורית:  7 במרץ 2009 – 26 בדצמבר 2009
 קישורים חיצוניים
 דף התוכנית ב-IMDb
 
פאוור ריינג'רס סיבובים לדקה (באנגלית: Power Rangers RPM) היא סדרת פעולה/הרפתקאות אמריקאית לילדים בזיכיון ה"פאוור ריינג'רס".
בדומה לכל הסדרות הקודמות בזיכיון הפאוור ריינג'רס אשר מתבססות ברובן על קטעים מצולמים, תלבושות, ואביזרי במה מהזיכיון היפני סופר סנטאי, הסדרה "פאוור ריינג'רס סיבובים לדקה" מתבססת על הסדרה היפנית "אנג'ין סנטאי גו-אונג'ר" בזיכיון זה.
זוהי סדרת הפאוור ריינג'רס האחרונה שהופקה על ידי דיסני לפני שהזיכיון נרכש מחדש על ידי התאגיד של חיים סבן.
עונה זו משודרת ב HOT V.O.D וב-זום.
תקציר העלילה

עלילת הסדרה מתרחשת ביקום מקביל. וירוס מחשב הרסני בעל בינה מלאכותית בשם "ונג'יקס" פותח מלחמה נגד האנושות. ונג'יקס מצליח להשתלט על כל רשתות התקשורת ברחבי העולם ובמקביל מקים צבא של חיילים רובוטים אשר משתלט תוך 3 שנים על כל הערים בעולם מלבד העיר קורינת' אשר מוגנת על ידי כיפת מגן ענקית ובלתי חדירה.
בעקבות כך, ד"ר קיי מקימה קבוצה חדשה של לוחמים בעל כוחות-על (ה"פאוור ריינג'רס") אשר צריכים להילחם בכוחותיו של ונג'יקס ולהגן על המעוז האחרון של האנושות.
הריינג'ר האדום סקוט הוא הבן של מפקד העיר והיה פעיל בטייסת נשר.